 Tiedote opiskelijoille ja huoltajille: Tervetuloa opiskeluterveydenhuollon palveluihin
Opiskeluterveydenhuolto tukee terveyttäsi, hyvinvointiasi ja opiskelukykyäsi opintojen aikana. Palvelut ovat opiskelijoille maksuttomia.  Huomioitahan, että yli 18- vuotiailta peritään maksu peruuttamattomasta käynnistä. Tietoa vastaanottoaikojen peruutusehdoista. Tähän tiedotteeseen on koottu tärkeimmät tiedot palveluista ja asioinnista. Opiskeluhuollon palveluiden verkkosivulla Opiskeluhuollon palvelut sivustolla  kerrotaan tarkemmin palveluista ja ajankohtaisista asioista, joten sivua kannattaa seurata aktiivisesti opintojen aikana. 
Kerro voinnistasi terveyskyselyssä
Ensimmäisen vuosikurssin opiskelijoille lähetetään linkki digitaaliseen terveyskyselyyn opiskelun aloituksen yhteydessä. Linkki kyselyyn toimitetaan syyskuussa terveydenhoitajan Wilma-viestillä. Jos aloitat opiskelun lukuvuoden aikana, saat vastaamiseen olevan linkin terveydenhoitajalta lähettämällä hänelle lunnan kautta kiireettömän viestin tai opettajaltasi. Vastaamalla kyselyyn saat henkilökohtaisen terveysarvion ja tarvittaessa kutsun terveystarkastukseen. Kyselyyn kannattaa vastata mahdollisimman pian opintojen alkaessa. Opiskeluterveydenhuollon terveystarkastusohjelman valtakunnallisesta uudistuksesta lisätietoa: Opiskeluterveydenhuollon terveystarkastus uudistuu syksyllä 2026 | Länsi-Uudenmaan hyvinvointialue
Terveydenhoitajan palvelut ovat käytössäsi
Opiskeluterveydenhuollon terveydenhoitajan palvelut ovat käytettävissä omassa oppilaitoksessasi ajanvarauksella sekä avovastaanottoaikoina ilman ajanvarausta. Vastaanotto voidaan toteuttaa lähi- tai etävastaanottona. Oman oppilaitoksesi terveydenhoitajan yhteystiedot löydät oppilaitoksen verkkosivuilta. Hyvinvointialueella toimii myös koulu- ja opiskeluterveydenhuollon keskitetty toimipiste Keskitetty koulu- ja opiskeluterveydenhuolto Espoossa | Länsi-Uudenmaan hyvinvointialue . Sairaanhoidollisissa asioissa ota yhteyttä oman oppilaitoksesi tai kotikuntasi terveysasemalle.
Pidä huolta itsestäsi
Voit ottaa yhteyttä opiskeluterveydenhoitajaan esimerkiksi elintapoihin, rokotuksiin ja tartuntatauteihin,  seksuaaliterveyteen- ja raskauden ehkäisyyn  ja mielenhyvinvointiin  liittyvissä asioissa. Yhteyttä kannattaa ottaa matalalla kynnyksellä, jos oma terveys tai hyvinvointi askarruttaa. Hyvinvointipalvelut Länsi Uudenmaanhyvinvointialueella.
Opiskeluterveydenhuollon terveystarkastukset ovat tärkeä osa opiskelukyvyn tukemista. Oppivelvollisten ja aikuisopiskelijoiden terveystarkastuksista löydät tarkemmat tiedot terveystarkastuksia käsittelevältä verkkosivustolta.
Voit olla yhteydessä myös muihin opiskeluhuollon ammattilaisiin. Yhdessä arvioimme, millainen tuki auttaa sinua parhaiten. 
Ole meihin yhteydessä
Hyvinvointialueella on käytössä www.lunna.fi,   jonka kautta voit hoitaa terveyteesi liittyviä asioita helposti ja tietoturvallisesti. Lunnassa voit lähettää kiireettömän viestin oman oppilaitoksesi terveydenhoitajalle sekä varata vastaanottoajan sinulle sopivaan aikaan. Voit myös tulla avovastaanotolle tai olla puhelimitse yhteydessä oman oppilaitoksesi terveydenhoitajaan soittamalla tai lähettämällä tekstiviestin.
